419.03 ORDNI DWAR IT-TWAQQIF TA’ DIRETTORATI FL- AWTORITÀ MALTIJA DWAR L-ISTANDARD S L-AVVIŻ LEGALI 39 ta’ l-2008. L-AVVIŻ LEGALI 39 ta’ l-2008. 1. Titolu. It-titolu ta’ dan l-Ordni hu l-Ordni dwar it-Twaqqif ta’ Direttorati fl-Awtorità Maltija dwar l-iStandards. Tifsiriet. 2. F’dan l-Ordni, għandhom japplikaw dawn it-tifsiriet li ġejjin, kemm-il darba r-rabta tal-kliem ma tkunx teħtieġ xort’oħra- " Att " tfisser l-Att dwar l-Awtorità Maltija dwar l-iStandards; Kap. 419. Kap. 419. " l-Awtorità " tfisser l-Awtorità Maltija dwar l-iStandards; "Kap ta’ Direttorat " tfisser il-persuna maħtura f’dik il-kariga skond id-disposizzjonijiet ta’ l-artikolu 3(17) ta’ l-Att; " il-Ministru " tfisser il-Ministru responsabbli għall-Awtorità Maltija dwar l-iStandards. 3. T waqqif ta’ Direttorati. Għandhom jitwaqqfu dawk id-Direttorati fl-Awtorità skond l-artikolu 3(14) ta’ l-Att, li jkollhom dawk il-funzjonijiet u responsabbiltajiet kif murija fl-iskeda relattiva għal kull wieħed minn dawk id-direttorati, kif ġej: (a) Direttorat għall-Affarijiet Regolatorji (l-Ewwel Skeda); (b) Direttorat għall-Istandardizzazzjoni (it-Tieni Skeda); (ċ) Direttorat tal-Metroloġija (it-Tielet Skeda); (d) Direttorat għas-Sorveljanza fuq is-Suq (ir-Raba’ Skeda). 4. (1) Kap ta’ Direttorat jinħatar skond id-disposizzjonijiet ta’ l-artikolu 3(17) ta’ l-Att. (2) Fit-twettiq tal-funzjonijiet tiegħu taħt dan l-Ordni, id-Direttorat għandu jkun funzjonalment indipendenti mill-Awtorità għar-rigward ta’ affarijiet sostantivi u, iktar speċifikament, dwar affarijiet tekniċi fil-limiti tal-kompetenza tiegħu. B’mod partikolari, id-Direttorat ikun indipendenti minn kull struttura oħra jew uffiċjal ieħor fi ħdan l-Awtorità f’dik li hi l-implimentazzjoni tal-funzjonijiet elenkati fl-iskeda relattiva għal kull Direttorat. (3) Mingħajr preġudizzju għas-subartikolu (2), d-Direttorat għandu jopera kif suġġett għall-kontroll amministrattiv u finanzjarju ta’ l-Awtorità kif provdut fl-Att u bla ħsara għall-politika ġenerali ta’ l-Awtorità. 5. (1) Il-Kap ta’ Direttorat jista’, bi ftehim mal-Ministru u ma’ l-Awtorità, jwaqqaf kumitati tekniċi sabiex jipprovdi pariri xjentifiċi u tekniċi kif meħtieġ bl-artikolu 16(b)(iii) ta’ l-Att fl-oqsma ta’ kompetenza indikati f’kull skeda relattiva li tinsab ma’ dan l-Ordni. (2) Il-membri tal-kumitati tekniċi għandhom jinħatru mill-Ministru bil-parir tal-Kap ta’ Direttorat. (3) Il-Kap ta’ Direttorat għandu jippresjedi u jikkordina lill-kumitati tekniċi li jaqgħu taħt ir-responsabbiltà tiegħu. (4) Il-Kap ta’ Direttorat ma jkollux jedd jivvota fil-kumitati tekniċi. (5) Il-Kap ta’ Direttorat ikollu r-responsabbiltà li jiżgura l-kompetenza, l-imparzjalità, t-trasparenza u l-indipendenza tal-kumitati tekniċi li jaqgħu taħt ir-responsabbiltà tiegħu. (6) Il-Ministru jista’, bil-parir tal-Kap ta’ Direttorat, ineħħi, jissostitwixxi jew jissospendi lil xi membru ta’ kumitat tekniku, jekk dan jitqies meħtieġ mill-Ministru sabiex ikun jista’ jikseb il-ħtiġiet imsemmija fis-subartikolu (5).